

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KOMISIONI I AUTORITETIT TË KONKURRENCËS TË**

**REPUBLIKËS SË KOSOVËS**

 Në mbështetje të paragrafit 1, të nenit 22, të Ligjit nr. 08/L-056 për Mbrojtjen e Konkurrencës dhe të paragrafëve 9 dhe 10, të nenit 60, të Ligjit nr. 08/L-197 për Zyrtarët Publik, Komisioni i Autoritetit të Konkurrencës të Republikës së Kosovës, bënë këtë:

**SHPALLJE PUBLIKE**

**për pranimin e propozimeve për dy (2) ekspert të jashtëm**

 **Detyrat dhe përgjegjësitë:**

 Ekspertët e jashtëm do të jenë anëtarë të **Komisionit Disiplinor** ad-hoc dhe do të ushtrojnë detyrat dhe përgjegjësitë e tyre, sipas Ligjit nr. 08/L-197 për Zyrtarët Publik dhe Rregullores nr. 01/2022 për pranimin, vlerësimin dhe disiplinën e nëpunësve të lartë drejtues.

 **Kriteret e kërkuara:**

Eksperti i jashtëm duhet të plotësojë kriteret e mëposhtme:

- të ketë diplomë universitare,

- të ketë përvojë pune profesionale,

- të ketë integritet moral dhe profesional,

- të mos ketë qenë anëtarë i organeve drejtuese të ndonjë partie politike të paktën në pesë (5) vitet e fundit,

- të mos ketë qenë i dënuar për kryerjen e ndonjë vepre penale,

- të mos ketë aktakuzë të konfirmuar,

- të mos ketë masë disiplinore në fuqi dhe

- të mos jetë i punësuar në shërbimin civil.

 **Pagesa:**

 Eksperti i jashtëm paguhet me një pagesë fikse në shumë prej 250.00€ për një procedurë disiplinore ad-hoc.

 **Dokumentacioni, mënyra dhe afati i dorëzimit:**

 Së bashku me aplikacionin kandidatët duhet t’i dorëzojnë edhe dokumentacionin si më poshtë:

* CV-në,
* Fotokopjen e letërnjoftimit,
* Fotokopjen e diplomës të vërtetuar,
* Dëshmitë për përvojën e punës profesionale,
* Deklaratën se nuk ka qenë anëtar i organeve drejtuese të ndonjë partie politike të paktën pesë (5) vitet e fundit,
* Dëshminë se nuk është i dënuar për kryerjen e ndonjë vepre penale,
* Deklaratën se nuk ka masë disiplinore në fuqi dhe
* Deklaratën se nuk është i punësuar në shërbimin civil.

 Organizatat e specializuara dhe kandidatët tjerë, mund të aplikojnë përmes postës elektronike dhe dokumentet e kërkuara t’i dorëzojnë në Autoritetin e Konkurrencës, rr. “Migjeni”, nr. 21, objekti ish “Banka e Lubjanës”, Prishtinë ose t’i dërgojnë në e-mail adresën: ilirjana.zariqi@rks-gov.net ose info.konkurrenca@rks-gov.net.

 Kandidatët e Organizatave të specializuara dhe kandidatët tjerë, duhet të ofrojnë të dhëna të sakta mbi adresën dhe numrin e telefonit kontaktues.

 Për të gjithë të interesuarit ofrohen mundësi të barabarta dhe inkurajojmë organizatat e specializuara dhe kandidatët tjerë që të aplikojnë në këtë shpallje.

 Shpallja mbetet e hapur 7 (shtatë) ditë kalendarike, nga data **11/12/2023** deri me datë **17/12/2023.**

 Për informata shtesë ose sqarime mund të kontaktoni në nr. tel: 038-200-10977 ose në e-mail adresën: ilirjana.zariqi@rks-gov.net dhe info.konkurrenca@rks-gov.net